OpenLLM-France/wikimedia huggingface dataset:
# Jörg Landvoigt

Jörg Landvoigt (Brandenburg an der Havel, 23 de març de 1951) és un remer alemany, ja retirat, que va competir sota bandera de la República Democràtica Alemanya durant la dècada de 1970, un dels més llorejats de la història d'Alemanya. Juntament amb el seu germà Bernd formà una parella imbatible en la prova del doble scull. Plegats van disputar 180 curses, de les que sols en van perdre una.
El 1972 va prendre part en els Jocs Olímpics d'Estiu de Munic, on guanyà la medalla de bronze en la prova del vuit amb timoner del programa de rem. Quatre anys més tard, als Jocs de Montreal, guanyà la medalla d'or en la prova del dos sense timoner. El 1980, als Jocs de Moscou, revalidà la medalla d'or en la prova del dos sense timoner. Ambdues medalles d'or les aconseguí acompanyat del seu germà bessó Bernd Landvoigt.
En el seu palmarès també destaquen quatre medalles d'or al Campionat del Món de rem, entre les edicions de 1974 i 1979, i una medalla d'or al Campionat d'Europa de rem de 1973. També guanyà tres campionats nacionals, el 1974, 1978 i 1979.
Una vegada retirat va exercir d'entrenador de rem al seu club, SG Dynamo Potsdam, i més tard amb la selecció nacional júnior.

## Referències

* 1 2 3 «Olympedia – Jörg Landvoigt». [Consulta: 9 maig 2024].
* ↑ «World Rowing - Joerg LANDVOIGT» (en anglès). [Consulta: 9 maig 2024].
# Jørn Krab

Jørn Krab (Haderslev, 3 de desembre de 1945) és un remer danès, ja retirat, que va competir durant les dècades de 1960 i 1970. És germà del també remer Preben Krab.
El 1968 va prendre part en els Jocs Olímpics d'Estiu de Ciutat de Mèxic, on guanyà la medalla de bronze en la prova del dos amb timoner del programa de rem. Formà equip amb Harry Jorgensen i Preben Krab.

## Referències

* ↑ «Olympedia – Jørn Krab». [Consulta: 23 maig 2023].
* ↑ «World Rowing - Joern KRAB» (en anglès). Arxivat de l'original el 2022-11-12. [Consulta: 23 maig 2023].
# Alf Andersen

Alf Andersen (Drammen, 15 de maig de 1906 - Frogn, 12 d'abril de 1975) va ser un saltador amb esquís noruec que va competir durant la dècada de 1920 i 1930.
El 1928 va prendre part en els Jocs Olímpics de Sankt Moritz, on guanyà la medalla d'or en la prova de salt amb esquís.
El 1935 guanyà la medalla de bronze al Campionat del Món d'esquí nòrdic a Vysoké Tatry. Tot i aquests èxits internacionals mai guanyà cap medalla a nivell nacional.

## Referències

* 1 2 «Alf Andersen Olympic Results». sports-reference.com. Arxivat de l'original el 17 d'abril 2020. [Consulta: 4 febrer 2018].
# Kalevi Laurila

Kalevi Laurila (Sääksmäki, 5 de desembre de 1937 - Kangasala, 13 d'abril de 1991) fou un esquiador de fons finlandès que va competir durant les dècades de 1960 i 1970.
El 1964 va prendre part als Jocs Olímpics d'Hivern d'Innsbruck, on va disputar tres proves del programa d'esquí de fons. Formant equip amb Väinö Huhtala, Arto Tiainen i Eero Mäntyranta, guanyà la medalla de plata en la prova del relleu 4x10 quilòmetres, mentre en els 30 quilòmetres fou sisè i en els 15 quilòmetres novè. Quatre anys més tard, als Jocs de Grenoble, va disputar quatre proves del programa d'esquí de fons. Fent equip amb Kalevi Oikarainen, Hannu Taipale i Eero Mäntyranta guanyà la medalla de bronze en la prova del relleu 4x10 quilòmetres, mentre en els 15 quilòmetres fou quart, en els 30 quilòmetres sisè i en els 50 quilòmetres onzè.
En el seu palmarès també destaquen tres medalles de plata al Campionat del món d'esquí nòrdic, una el 1962 i dues el 1966. Guanyà set campionats finlandesos d'esquí de fons: quatre dels 15 km (1967, 1968, 1970 i 1974), dos dels 30 km (1966 i 1968) i un dels 50 km (1967).
També practicà el rem, esport en què guanyà el campionat nacional del quatre sense timoner de 1967, i biatló, en què guanyà dues medalles al Campionat d'Europa de biatló de policies.

## Referències

* 1 2 3 4 «Olympedia – Kalevi Laurila». [Consulta: 22 febrer 2023].
* ↑ «LAURILA Kalevi». International Ski Federation. [Consulta: 23 gener 2020].
# Paròsmia

La paròsmia (del grec παρά pará i ὀσμή osmḗ "olor") és una detecció d'olfacte disfuncional caracteritzada per la incapacitat del cervell d'identificar correctament una olor "natural". En canvi, l'olor natural sol transformar-se en un aroma desagradable, normalment una olor a "cremada", "podrida", "fecal" o "química". També pot haver-hi casos rars d'olor agradable anomenada euòsmia. Aquest trastorn era poc freqüent i poc investigat fins que es va generalitzar relativament des del 2020 com a efecte secundari de la COVID-19.

## Referències

* ↑ Bonfils, P «Distorted odorant perception - Analysis of a series of 56 patients with parosmia». Archives of Otolaryngology–Head & Neck Surgery, vol. 131, 2, 01-02-2005, pàg. 107–112. DOI: 10.1001/archotol.131.2.107. PMID: 15723940.
* ↑ Franselli, J «Clinical presentation of qualitative olfactory dysfunction». Eur Arch Otohinolaryngol, vol. 261, 2004, pàg. 411–415.
* ↑ Landis, B.N. «Euosmia: A rare form of parosmia». Acta Oto-Laryngologica, vol. 126, 1, 01-01-2006, pàg. 101–103. DOI: 10.1080/00016480510043954. PMID: 16308262.
* ↑ Schoch, Deborah «Distorted, Bizarre Food Smells Haunt Covid Survivors» (en anglès). The New York Times, 15-06-2021.
# Jan Willem te Kolsté

Jan Willem te Kolsté (11 de setembre de 1874, Utrecht - 31 de gener de 1936, La Haia) fou un jugador d'escacs neerlandès.

## Resultats destacats en competició
### Campionat d'escacs dels Països Baixos

Te Kolsté va participar en moltes edicions (oficials i no oficials) del Campionat d'escacs dels Països Baixos, i el guanyà en una ocasió, a Utrecht 1907. Fou 4t a Utrecht 1897 (campió: Rudolf Loman), empatà als llocs 5è-6è a la Haia 1898 (campió: J.D. Tresling), fou 14è a Amsterdam 1899 (campió: Henry Ernest Atkins), fou 10è a Haarlem 1901 (campió: Adolf Georg Olland), fou 2n rere Arnold van Foreest a Rotterdam 1902, empatà als llocs 7è-9è a Hilversum 1903 (campió: Paul Saladin Leonhardt), empatà als llocs 9è-10è a Scheveningen 1905 (campió: Frank Marshall), fou 3r a Haarlem 1908 (campió: Johannes Esser), fou 3r a Delft 1912 (campió: Loman), fou 4t a la Haia 1919 (campió: Max Marchand), i fou 5è a Nimega 1921 (campió: Max Euwe).

### Torneigs internacionals

Te Kolsté va guanyar a la Haia 1904, empatà als llocs 2n-3r a Amsterdam 1907, empatà als llocs 6è-7è a Scheveningen 1913, quedà primer a la Haia 1917 i a 's-Hertogenbosch 1918, guanyà a la Haia 1922, fou 21è a Baden-Baden 1925 (campió: Aleksandr Alekhin), i fou 1r a Amsterdam 1927.

### Participació en Olimpíades

Te Kolsté va representar els Països Baixos a la I Olimpíada d'escacs a Londres, 1927.

## Referències

* ↑ «Familieberichten on-line; Overleden: Jan Willem te Kolste».
* ↑ http://www.anders.thulin.name/SUBJECTS/CHESS/CTCIndex.pdf Name Index to Jeremy Gaige's Chess Tournament Crosstables, An Electronic Edition, Anders Thulin, Malmö, 01/09/2004
* ↑ La seva participació al torneig d'elit de Baden Baden 1925, es va produir de rebot, ja que Te Kolsté no era un jugador prou important com per a jugar un torneig d'aquest nivell. La invitació inicial era per a Max Euwe, però aquest es va retirar abans de començar, i l'organització va voler convidar un altre neerlandès.
* ↑ «Torneig de Baden Baden 1925». Arxivat de l'original el 2008-01-28. [Consulta: 25 gener 2010].
* ↑ «I Olimpíada d'escacs, Londres 1927, informació» (en anglès). OlimpBase. [Consulta: 25 gener 2010].

## Enllaços externs

* Estimació Elo de Jan Willem te Kolsté a «chessmetrics.com». [Consulta: 25 gener 2010]. (anglès)
# Charles Logg

Charles Logg (Princeton, 24 de febrer de 1931) és un remer estatunidenc, ja retirat, que va competir durant la dècada de 1950.
El 1952 va prendre part en els Jocs Olímpics d'Estiu de Hèlsinki, on guanyà la medalla d'or en la prova del dos sense timoner del programa de rem. Va fer parella amb Thomas Price. En el seu palmarès també destaca una medalla de plata als Jocs Panamericans de 1955 en el dos sense timoner.

## Referències

* 1 2 «Olympedia – Charlie Logg». [Consulta: 28 juliol 2022].
# José Rico Pérez

José Rico Pérez (Daia Nova, 13 de març de 1918 - Alacant, 6 de juliol de 2010) va ser un constructor, empresari i dirigent esportiu valencià, molt arrelat a l'esport a Alacant. Va ser president de l'Hèrcules Club de Futbol durant 13 temporades i sota el seu mandat es va construir l'estadi que porta el seu nom, es va viure la millor època esportiva de l'Hèrcules i va ser un dels principals valedors d'Alacant com a seu de la Copa del Món de 1982.

## Trajectòria

José va néixer al petit poble de Daia Nova, tot i que als 10 anys es va traslladar a Sant Vicent del Raspeig on va ser acollit per familiars a causa de la prematura mort dels seus pares. A Sant Vicent va créixer fins a convertir-se en un famós constructor alacantí.
Va ser president de l'Hèrcules CF des del 12 de març de 1971 fins al 16 d'agost de 1984, aquesta última data no va ser la seva desvinculació definitiva del club, tot i que va passar a un segon pla assumint la presidència en funcions José Torregrosa Ronda.
Sota el seu mandat es va construir l'estadi José Rico Pérez. Va rescatar l'escriptura dels vells terrenys del Camp de La Viña, a fi d'aconseguir ingressos per a la construcció de l'actual estadi de l'Hèrcules CF. Així mateix va ser un dels protagonistes perquè Alacant fora seu de la Copa del Món de Futbol de 1982.
El 1984 per decisió personal es va mantenir al marge de la presidència de l'Hèrcules en una mena d'excedència per mitjà d'una decisió mèdica que li recomanava repòs total. Així el vicepresident i tresorer José Torregrosa Ronda va assumir la presidència en funcions. Rico Pérez va començar el 1984 un intent que se li reconegués un deute de 104 milions de pessetes (625.000 euros) que mantenia el club amb ell mateix, una part d'aquest deute era procedent de la construcció de la grada de l'estadi Rico Pérez construïda pel Mundial de 1982 (coneguda com a grada del Mundial o de Tejero) que mai li va ser sufragada al president herculà.
A l'hotel Castilla d'Alacant, de la seva propietat, s'allotjaven nombrosos equips que viatjaven a la ciutat a jugar contra l'Hèrcules Club de Futbol.
Una plaça a Alacant duu el seu nom.
# Òscar de la Riva Aguado

Òscar de la Riva Aguado, (Barcelona, 17 de juliol el 1972) és un jugador d'escacs català, que té el títol de Gran Mestre des de 2004; juga representant la Federació Andorrana des de 2000. Va obtenir molts èxits a nivell català i espanyol en les seves etapes infantil i juvenil. Obtingué el títol de Mestre Internacional el 1994, i el de Gran Mestre el 2004. Va ser guardonat el 1989 amb la Insígnia de Plata de la Federació Catalana d'Escacs.
A la llista d'Elo de la FIDE de l'abril de 2022, hi tenia un Elo de 2429 punts, cosa que en feia el jugador número 3 (en actiu) d'Andorra. El seu màxim Elo va ser de 2556 punts, a la llista d'abril de 2004 (posició 265 al rànquing mundial).

## Resultats destacats en competició

De la Riva es proclamà Campió de Catalunya absolut en dues ocasions, els anys 1990 i 1992. El 2003 va guanyar el Campionat d'Espanya d'escacs, a Burgos, tot vencent en el desempat de la final a Gabriel del Rio per 2-0, després d'eliminar en Miquel Illescas en semifinals.
El 2005 participà en el fortíssim XV Torneig de Pamplona (Categoria XVI), on hi era de llarg el jugador amb pitjor rànquing, i hi acabà en darrer lloc (el campió fou Ruslan Ponomariov).
Ha estat sis cops campió absolut d'Andorra en els anys 2000, 2001, 2007, 2012, 2014 i 2015.

### Participació en olimpíades d'escacs

De la Riva ha participat, representant Andorra, en set Olimpíades d'escacs entre els anys 2000 i 2012 (sempre com a 1r tauler), amb un resultat de (+38 =36 –7), per un 69,1% de la puntuació.

## Vegeu també

* Llista de Grans Mestres amb nacionalitat espanyola

## Notes i referències

* ↑ «Nota biogràfica d'Òscar de la Riva Aguado» (en anglès). Chessgames.com. [Consulta: 8 maig 2011].
* ↑ «Fitxa d'Òscar de la Riva Aguado» (en anglès). Fide.com. [Consulta: 8 maig 2011].
* ↑ «Historial de guardons de la FCE». Federació Catalana d'escacs. Arxivat de l'original el 2010-01-23. [Consulta: 8 maig 2011].
* ↑ «"Rànquing d'escaquistes per federació: Andorra"» (en anglès). lloc web de la FIDE. [Consulta: 24 abril 2022].
* ↑ Posició al rànquing mundial i evolució Elo d'Òscar de la Riva Aguado «benoni.de». Arxivat de l'original el 2014-10-06. [Consulta: 8 maig 2011]. (alemany)
* ↑ Weeks, Mark. «Torneig de Pamplona 2005, classificació final» (en anglès). The Week in Chess 582. Arxivat de l'original el 2009-01-04. [Consulta: 22 novembre 2011].
* ↑ «Pàgina oficial del Torneig d'escacs de Pamplona - Oberena» (en castellà). Arxivat de l'original el 2012-01-21. [Consulta: 22 novembre 2011].
* ↑ «Historial campions d'Andorra». [Consulta: 7 abril 2016].
* ↑ «Biografia Òscar de la Riva». chessgames.com. [Consulta: 16 febrer 2015].
* ↑ «Resultats i classificació edició 2012». chess-results.com. [Consulta: 16 febrer 2015].
* ↑ «Oscar de la Riva, campió 2014». chess-results.com. [Consulta: 16 febrer 2015].
* ↑ «Absolut d'Andorra 2015». chess-results.com. [Consulta: 7 abril 2016].
* ↑ La notació (+x -y =z) vol dir que el primer jugador va guanyar x partides, en va perdre y, i va fer taules en z.

## Enllaços externs

* Estimació Elo d'Òscar de la Riva Aguado a «chessmetrics.com». [Consulta: 8 maig 2011]. (anglès)
# Bassem Amin

Bassem Amin (nascut el 9 de setembre de 1988), és un jugador d'escacs egipci, que té el títol de Gran Mestre des de 2006, i és un dels únics tres GMs del país.
A la llista d'Elo de la FIDE del setembre de 2015, hi tenia un Elo de 2636 punts, cosa que en feia el jugador número 1 (en actiu) d'Egipte, el número 1 del continent africà, i el número 128 del rànquing mundial. El seu màxim Elo va ser de 2665 punts, a la llista de gener de 2014 (posició 85 al rànquing mundial).

## Resultats destacats en competició

Els anys 2005 i 2006 es proclamà campió àrab. El 2007, empatà al primer lloc amb Aixot Anastassian al Festival d'escacs d'Abu Dhabi.
Va participar en la Copa del món d'escacs de 2009, però fou eliminat per Vladímir Malakhov a la primera ronda.
El 2009 es proclamà campió de l'Àfrica, un títol que repetiria posteriorment el 2013, i el 2015 per tercer cop.
L'agost del 2016 fou subcampió del Festival d'escacs d'Abu Dhabi amb 7 de 9, els mateixos punts que Baskaran Adhiban però amb pitjor desempat (el campió fou Dmitri Andreikin).

### Participació en olimpíades d'escacs

Amin ha participat, representant Egípcia, en quatre Olimpíades d'escacs entre els anys 2008 i 2014 (dos cops com a 1r tauler), amb un resultat de (+24 =11 –7), per un 70,2% de la puntuació. El seu millor resultat el va fer a l'Olimpíada del 2010 en puntuar 8½ de 10 (+7 =3 -0), amb el 85,0% de la puntuació, amb una performance de 2719.

## Notes i referències

* 1 2 «Nota biogràfica de Bassem Amin» (en anglès). Chessgames.com. [Consulta: 30 desembre 2012].
* ↑ «"Rànquing d'escaquistes per federació: Egipte"» (en anglès). lloc web de la FIDE. [Consulta: 12 setembre 2015].
* ↑ Posició al rànquing mundial i evolució Elo de Bassem Amin «benoni.de» (en alemany). Arxivat de l'original el 2013-12-30. [Consulta: 9 gener 2014].
* ↑ Crowther, Mark. «TWIC 667: Abudhabi Chess Festival» (en anglès). TWIC, London Chess Center, 20-08-2007. [Consulta: 30 desembre 2012].
* ↑ Crowther, Mark. «The Week in Chess: FIDE World Cup Mini-Site 2009». Chess.co.uk, 15-12-2009. Arxivat de l'original el 2011-10-20. [Consulta: 16 desembre 2011].
* ↑ «Campionat de l'Àfrica de 2009» (en anglès). [Consulta: 30 desembre 2014].
* ↑ «GM Bassem Amin and WGM Khaled Mona are 2015 African champions» (en anglès). chessdom.com. [Consulta: 12 setembre 2015].
* ↑ «Dmitry Andreikin crowned winner in Abu Dhabi Masters». chessdom.com. [Consulta: 1r setembre 2016]. (anglès)
* ↑ La notació (+x -y =z) vol dir que el primer jugador va guanyar x partides, en va perdre y, i va fer taules en z.

## Enllaços externs

* Posició al rànquing mundial i evolució Elo de Bassem Amin «benoni.de». Arxivat de l'original el 2013-12-30. [Consulta: Consulta: 30 desembre 2012]. (alemany)
# Ángel Martín González (escaquista)

* Per a altres significats, vegeu «Ángel Martín González».
Ángel Martín González, nascut el 3 de gener de 1953, és un jugador d'escacs català, que té el títol de Mestre Internacional.
A la llista d'Elo de la FIDE del juliol de 2015, hi tenia un Elo de 2360 punts, cosa que en feia el jugador número 147 (en actiu) de l'estat espanyol. El seu màxim Elo va ser de 2455 punts, a la llista de gener de 1996 (posició 680 al rànquing mundial).

## Resultats individuals

Ha estat campió d'Espanya absolut en quatre ocasions, els anys 1976 (superant el GM Juan Manuel Bellón), el 1984 (superant el GM Miquel Illescas), el 1986 (superant el GM Jordi Magem) i el 2000 (superant l'MI Javier Moreno Carnero), i tres vegades subcampió, els anys 1972 per darrere de Fernando Visier, 1974 per darrere de Juan Manuel Bellón i 1979 per darrere de Manuel Rivas.
També ha estat sis vegades Campió de Catalunya absolut, els anys 1974, 1979, 1980, 1984, 1997 i 2000, i subcampió en tres ocasions, els anys 1986, 1992, i 1996. Fou a més Campió d'Espanya juvenil l'any 1972, campió de Catalunya juvenil l'any 1971, i subcampió el 1972.

### Resultats en competicions per equips

Va participar representant Espanya en les Olimpíades d'escacs en quatre ocasions, els anys 1976 a Haifa, el 1982 a Lucerna, el 1984 a Salònica i el 1986 a Dubai, i un cop a la Copa Clare Benedict, el 1977 a Copenhague.
El 2015 formà part del primer equip del Club Escacs Barcelona-UGA que guanyà la Divisió d'Honor del 2015, la màxima categoria de la Lliga Catalana d'Escacs.

## Obres

* Martín González, Àngel; López Manzano, Antonio. Federació Catalana d'Escacs. FCE: 75 Anys d'Història 1925-2000, 2001, pàg. 83. ISBN 84-607-1908-1.

## Notes i referències

* ↑ «Nota biogràfica d'Ángel Martín» (en anglès). Chessgames.com. [Consulta: 21 desembre 2012].
* ↑ «"Rànquing d'escaquistes per federació: Espanya"» (en anglès). lloc web de la FIDE. [Consulta: 5 juliol 2015].
* ↑ Posició al rànquing mundial i evolució Elo d'Ángel Martín González (escaquista) «benoni.de» (en alemany). Arxivat de l'original el 2014-02-01. [Consulta: 10 febrer 2011].
* ↑ «XLI Campeonato de España 1976». http://www.historiadelajedrezespanol.es/.+[Consulta: 27 octubre 2020].
* ↑ «Historial de campions d'Espanya d'escacs». feda.org. Arxivat de l'original el 2014-10-06. [Consulta: 21 desembre 2012].
* ↑ «Historial de Campions de Catalunya d'escacs». escacs.cat. Arxivat de l'original el 2012-09-09. [Consulta: 21 desembre 2012].
* ↑ «Historial del Campionat d'Espanya juvenil sub-20». Arxivat de l'original el 2013-11-12. [Consulta: 21 desembre 2012].
* ↑ «Historial de guanyadors del Campionat de Catalunya d'escacs juvenil». escacs.cat. Arxivat de l'original el 2013-09-09. [Consulta: 21 desembre 2012].
* ↑ «Fitxa d'Ángel Martín González (escaquista)» (en anglès). OlimpBase.
* ↑ Copa Clare Benedict
* ↑ «Finalitza la Lliga Catalana 2015 a la categoria Divisió d'Honor». escacs.cat. [Consulta: 19 abril 2016].

## Bibliografia

* Campeones y campeonatos de España de ajedrez, Pablo Morán, editorial Ricardo Aguilera, ISBN 84 7005 160 1, Madrid, 1974.
# Neuris Delgado Ramírez

Neuris Delgado Ramírez (Granma, 25 d'octubre de 1981) és un jugador d'escacs nascut a Cuba amb ciutadania paraguaiana que té el títol de Gran Mestre Internacional des de 2002.
A la llista d'Elo de la FIDE del juliol de 2022, hi tenia un Elo de 2614 punts, cosa que en feia el jugador número 1 (en actiu) del Paraguai i el 176è del món. El seu màxim Elo va ser de 2636 punts, a la llista del gener de 2020.

## Resultats destacats en competició

El 2001 fou campió de Cuba juvenil. L'agost de 2009 va participar representant Cuba al 8è Campionat Panamericà per equips, celebrat a Mendes (Rio de Janeiro), i hi obtingué la medalla d'or individual al quart tauler. El 2010 es traspassà com a jugador d'escacs representant Colòmbia. Des del 2012 juga amb la bandera del Paraguai.
Els anys 2014 i 2015 fou campió del Paraguai.

### Participació en olimpíades d'escacs

Delgado Ramírez ha participat, representant primer Cuba i després el Paraguai, en quatre Olimpíades d'escacs entre els anys 2002 i 2014, amb un resultat de (+10 =18 –8), per un 53,0% de la puntuació. El seu millor resultat el va fer a l'Olimpíada del 2014 en puntuar 5½ de 9 (+4 =3 -2), amb el 61,1% de la puntuació, amb una performance de 2606.

## Notes i referències

* 1 2 «Nota biogràfica de Neuris Delgado Ramírez» (en anglès). Chessgames.com. [Consulta: 10 agost 2015].
* ↑ «GM Neuris Delgado: "..Deseo jugar por paraguay"». [Consulta: 10 agost 2015]. (castellà)
* ↑ «"Rànquing d'escaquistes per federació: Paraguai"» (en anglès). lloc web de la FIDE. [Consulta: 24 juliol 2022].
* ↑ «Evolució Elo de Neuris Delgado Ramírez» (en anglès). FIDE consulta= 13 de gener de 2020.
* ↑ «8è Campionat Panamericà, Mendes 2009». OlimpBase. [Consulta: 10 setembre 2020].
* ↑ «Trapassos de la fide 2010». fide.com. [Consulta: 17 agost 2015].
* ↑ «La FEPARAJ solicitó a la FIDE el cambio de bandera del GM Neuris Delgado». [Consulta: 10 agost 2015].
* ↑ «Delgado vencedor del Torneo de Maestros 2014». Arxivat de l'original el 10 de maig 2017. [Consulta: 15 desembre 2016].(castellà)
* ↑ «Neuris Delgado, Campeón de Paraguay 2015». chessbase.com. [Consulta: 15 desembre 2016].
* ↑ La notació (+x -y =z) vol dir que el primer jugador va guanyar x partides, en va perdre y, i va fer taules en z.
# Arthur Ssegwanyi

Arthur Ssegwanyi, (12 de març de 1988), és un jugador d'escacs ugandès, que té el títol de Mestre Internacional des del 2015.
A la llista d'Elo de la FIDE del gener de 2016, hi tenia un Elo de 2349 punts, cosa que en feia el jugador número 1 (en actiu) d'Uganda. El seu màxim Elo va ser de 2359 punts, a la llista del novembre de 2015.

## Resultats destacats en competició

L'abril de 2015 fou campió del Torneig Zonal 4.2 de la Fide i vàlid per a la classificació a la Copa del Món de 2015, on fou eliminat a la primera ronda pel GM Anish Giri malgrat haver fet taules a la primera partida.

### Participació en olimpíades d'escacs

Ssegwanyi ha participat, representant Croàcia, en dues Olimpíades d'escacs entre els anys 2012 i 2014, amb un resultat de (+9 =0 –10), per un 47,4% de la puntuació. El seu millor resultat el va fer a l'Olimpíada del 2014 en puntuar 6 de 10 (+6 =0 -4), amb el 60,0% de la puntuació, amb una performance de 2318.

## Notes i referències

* ↑ «Fitxa de Arthur Ssegwanyi». fide.com. [Consulta: 3 gener 2016].
* ↑ «"Rànquing d'escaquistes per federació: Uganda"» (en anglès). lloc web de la FIDE. [Consulta: 3 gener 2016].
* ↑ Posició al rànquing mundial i evolució Elo de Arthur Ssegwanyi «benoni.de». [Consulta: 3 gener 2016]. (alemany)
* ↑ «2015 Africa Zone 4.2 Individual Chess Championship». chess-results.com. [Consulta: 3 gener 2016]. (anglès)
* ↑ «Resultats Copa del Món de 2015». Arxivat de l'original el 12 d’octubre 2015. [Consulta: 3 gener 2016].
* ↑ «Arthur Ssegwanyi draws against Anish Giri at Baku World Cup». [Consulta: 3 gener 2016]. (anglès)
* ↑ La notació (+x -y =z) vol dir que el primer jugador va guanyar x partides, en va perdre y, i va fer taules en z.